**Holger Pedersen** (født 7. april 1867 i Gelballe ved Kolding i Danmark, død 25. oktober 1953 i København) var en dansk språkforsker.

Liv
---

Holger Pedersen ble student i 1885 og tok skoleembetseksamen i 1890. Han begynte tidlig med omfattende språkstudier, og interesserte seg særlig for sammenlignende språkvitenskap. I årene 1892–1896 oppholdt han seg i utlandet, ved tyske universiteter, i Øst-Europa og i Irland, før han i 1897 ble *dr. philos.* med en avhandling om «Aspirationen i Irsk». I 1900 ble han dosent i sammenlignende språkvitenskap ved Københavns Universitet. Han ble ekstraordinær professor i 1903 og ordinær professor i 1914, og var universitetets rektor 1926–1927.

Arbeid
------

Pedersens fagområde var den sammenlignende indoeuropeiske språkvitenskapen. Han konsentrerte seg særlig om slavisk, keltisk, hettittisk, lykisk, armensk, tokarisk og albansk. Han utga en *Vergleichende Grammatik der keltischen Sprachen* («Sammenlignende grammatikk over de keltiske språkene»), som fremdeles regnes som et referanseverk innenfor sammenlignende keltisk språkvitenskap. Hans *Hittitisch und die anderen indoeuropäischen Sprachen* («Hettittisk og de andre indoeuropeiske språkene») var av stor betydning for studiet av hettittisk, og hans *Tocharisch vom Gesichtspunkt der indoeuropäischen Sprachvergleichung* («Tokarisk med utgangspunkt i den sammenlignende indoeuropeiske språkforskningen») var viktig for studiet av tokarisk. Pedersen er også kjent for Pedersens lov, et aksentskifte som forekommer i de baltiske og slaviske språkene. Han formulerte dessuten ruki-loven, et viktig lydskifte i de indo-iranske, baltiske og slaviske språkene. To av hans teorier har fått mye oppmerksomhet i de siste årene, nemlig glottalteorien og nostratteorien.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Holger-Pedersen, besøkt 9. oktober 2017[Hentet fra Wikidata]
2. 1 2   annuaire prosopographique: la France savante, CTHS person-ID 114985, besøkt 9. oktober 2017[Hentet fra Wikidata]
3. ↑   Archive of Fine Arts, cs.isabart.org, abART person-ID 126192, besøkt 1. april 2021[Hentet fra Wikidata]
4. ↑   KNAW Past Members, KNAW past member ID PE00002267, besøkt 9. oktober 2017[Hentet fra Wikidata]
5. ↑   Dictionary of Irish Biography, Dictionary of Irish Biography-ID 007254[Hentet fra Wikidata]
6. ↑   Brockhaus Enzyklopädie, Brockhaus Online-Enzyklopädie-id pedersen-holger, besøkt 9. oktober 2017[Hentet fra Wikidata]
7. ↑   Mathematics Genealogy Project[Hentet fra Wikidata]
8. ↑   ashwinram.org, besøkt 6. juli 2019[Hentet fra Wikidata]
9. ↑   aibl.fr, besøkt 3. april 2023[Hentet fra Wikidata]

Kilder
------

(da) Thomsen, Vilh.:  «Pedersen, Holger», i: *Salmonsens konversationsleksikon*, 2. utgave. Bd. XVIII, København: J. H. Schultz, 1924, s. 1026.

  

Portal: Danmark

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Dansk biografisk leksikon **·** Encyclopædia Britannica **·** Dictionary of Irish Biography **·** Brockhaus Enzyklopädie **·** Deutsche Biographie **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** MGP **·** NDL **·** NKC **·** CiNii
 |